ฟาโรห์เบบิอังค์

เซอูเซอร์เอนเร เบบิอังค์ เป็นฟาโรห์ผู้ที่ซึ่งทรงปกครองอียิปต์บนในช่วงสมัยระหว่างกลางที่สอง โดยนักวิชาการมักจัดให้พระองค์เป็นฟาโรห์จากราชวงศ์ที่สิบหก ซึ่งมีศูนย์กลางการปกครองที่ธีบส์ และพระนามครองราชย์ของพระองค์ยังปรากฏอยู่ในบันทึกพระนามแห่งตูริน และบันทึกไว้ว่าพระองค์ทรงครองราชย์เป็นระยะเวลา 12 ปี

ตามการตีความบันทึกพระนามแห่งตูริน ฟาโรห์เบบิอังค์อาจจะทรงมีผู้สืบราชบัลลังก์เป็นฟาโรห์ที่ปรากฏหลักฐานที่เกี่ยวชข้องกับพระองค์เพียงเล็กน้อยพระนามว่า ฟาโรห์เซเคมเร เชดวาสต์Kim Ryholt, The Political Situation in Egypt during the Second Intermediate Period c.1800-1550 B.C, Museum Tusculanum Press, (1997), p. 202.  หรืออีกข้อสันนิษฐานหนึ่งก็คือ ฟาโรห์เซเนเฟอร์อังค์เร เปปิที่ 4 ซึ่งทรงเป็นฟาโรห์ที่ไม่ค่อยปรากฏหลักฐานที่ชัดเจนเช่นกันWolfgang Helck, Eberhard Otto, Wolfhart Westendorf, Stele - Zypresse: Volume 6 of Lexikon der Ägyptologie, Otto Harrassowitz Verlag, 1986, p. 1383.

 หลักฐานทางโบราณคดี 
ปรากฏหลักฐานที่เกี่ยวข้องกับพระองค์เพียงงแค่บริเวณเล็ก ๆ ในอียิปต์บนเท่านั้น

ที่ญะบัล อัลซัยต์ (ทะเลแดง) มีการค้นพบจารึกหินขนาดเล็กซึ่งสลักทั้งพระนามครองราชย์ "เซอูเซอร์เอนเร" และพระนามประสูติ "เบบิอังค์" ซึ่งเป็นหลักฐานที่ยืนยันว่ามีการทำเหมืองแร่กาลินาในพื้นที่ใกล้เคียงStèle No 559; Georges Castel & Georges Soukiassian: Dépôt de stèles dans le sanctuaire du Nouvel Empire au Gebel Zeit, BIFAO 85 (1985), ISSN 0255-0962, pp. 291–92, pl. 64Ryholt, pp. 159–60.Janine Bourriau, "The Second Intermediate Period (c.1650-1550 BC)" in Ian Shaw (ed.) The Oxford History of Ancient Egypt, Oxford University Press, 2000. p. 205. คณะทำเหมืองที่ญะบัล อัลซัยต์มักออกเดินทางจากเมืองคอปโตส (ปัจจุบันคือ กิฟฏ์) เมื่อเปรียบเทียบได้กับกรณีของมินเอมฮัตแห่งคอปโตส

ที่อัลมะดามูด พระองค์ทรงต่อเติมวิหารเทพมอนตู 

ที่นะกอดะฮ์ พบกริชสำริดสลักพระนามประสูติของพระองค์ พร้อมข้อความว่า "พระราชโอรสแห่งสุริยเทพรา เบบิอังค์ ผู้ทรงได้รับชีวิต"British Museum EA 66062.

 หลักฐานที่ไม่ร่วมสมัย 
บันทึกพระนามแห่งคาร์นักจากรัชสมัยของฟาโรห์ทุตโมสที่ 3 ได้บันทึกพระนามของพระองค์ในลำดับที่ 27 ว่า เซอูเซอร์เอนเร ซึ่งิยู่ระหว่างพระนามของฟาโรห์นุบเคเปอร์เรและฟาโรห์เซนัคต์เอนเร

บันทึกพระนามแห่งตูรินจากรัชสมัยของฟาโรห์รามเสสที่ 2 ได้บันทึกพระนามของพระองค์ในคอลัมน์ที่ 11 บรรทัดที่ 8 ไว้ว่า "กษัตริย์แห่งสองแผ่นดิน เซอูเซอร์เอนเร ทรงครองราชย์เป็นเวลา 12 ปี (สูญหาย) เดือน กับอีก x วันPharaoh.se Retrieved 27 October 2025.. ในบันทึกพระนามฉบับนี้ พระนามของพระองค์อยู่ถัดจากพระนามของฟาโรห์เซเมนเร (11:07) และอยู่ก่อนหน้าพระนามของฟาโรห์เซเคมเร เชดวาสต์ โดยลำดับดังกล่าวมักถูกตีความว่าเรียงตามลำดับรัชสมัย

พระนาม เซอูเซอร์เอนเร (s-wsr-n-r') ประกอบด้วยคำดังต่อไปนี้

 อูเซอร์ (wsr) ที่แปลว่า "ทรงพลัง"
 เอน (n) สามารถแปลได้ว่า "แห่ง"
 เร (r') หมายถึง สุริยเทพรา

 รัชสมัย 
มีการตีพิมพ์จารึกหินชิ้นหนึ่งเมื่อไม่นานมานี้ในงานของเดวีส์ (2003) ซึ่งมาจากสุสานของโซเบคนัคต์ที่ 2 จารึกดังกล่าวบรรยายถึงการยกทัพเข้าสู่ลุ่มแม่น้ำไนล์โดยกองกำลังพันธมิตรชาวนิวเบีย อันประกอบด้วยชาวนิวเบียล่าง ชาวเกาะในนิวเบียบน ชาวพุนต์ และชาวเมดจาย เหตุการณ์ดังกล่าว รวมทั้งการขับไล่กองกำลังเหล่านี้ออกไปได้สำเร็จ ซึ่งถูกกำหนดอายุโดยเบนเน็ตต์ (2002) ว่าอยู่ในรัชสมัยของฟาโรห์เซอูเซอร์เอนเร เบบิอังค์ หรือไม่นานหลังจากนั้น ข้อความอียิปต์โบราณระบุว่า

ḏd.t=i sḏm=tn ꜥnḫ.w tp-tꜣ n.t(i)t iy.t kꜣš ẖzi fgꜣ r-ꜣw=f snhp.n=f wḥw.wt wꜣwꜣ.t (ḥ)ꜣ(w)-nb.(w)t n.(i)w ḫnt-ḥn-nfr pwnt mḏꜣw.w
ข้าจึ่งกล่าวว่า "จงสดับเถิด เหล่าผู้ยังมีชีวิตบนผืนพิภพ พวกคูชอันต่ำช้าได้ยกทัพมาถึงแล้ว ปลุกเร้ากำลังแห่งตนให้ฮึกเหิม แลได้ระดมเผ่าชนทั้งหลายในนิวเบียตอนล่าง ชาวเกาะแห่งนิวเบียบน ชาวพุนต์ และหมู่เมดจายให้ลุกฮือขึ้นพร้อมกัน"คำแปลของผู้แปลเอง

 อ้างอิง 

หมวดหมู่:ฟาโรห์ยุคราชวงศ์ที่สิบหก